രഹസ്യ വിവരം മൊബൈലില് നിന്നെത്തി യുപിയില് 1.5 കോടി രൂപയുടെ മൊബൈല് ഫോണുകളുമായി മോഷ്ടാക്കള് പിടിയില് ലക്നോ: ഉത്തര്പ്രദേശില് 1.5 കോടി രൂപ വിലമതിക്കുന്ന മോഷ്ടിച്ച മൊബൈല് ഫോണുകളുമായി അഞ്ച് പേര് പോലീസിന്റെ പിടിയില്. മഥുര ജില്ലയില് നടത്തിയ സംയുക്ത പരിശോധനയിലാണ് 1,589 മൊബൈല് ഫോണുകള് ഇവരില് നിന്നും കണ്ടെത്തിയത്. ഒക്ടോബര് മാസം ആദ്യം നോയിഡയിലെ ഫാക്ടറിയില് നിന്നും ബംഗളൂരുവിലേക്ക് ട്രക്കില് കൊണ്ടുപോകുകയായിരുന്ന 8,990 ഫോണുകള് ഉത്തര്പ്രദേശ്മധ്യപ്രദേശ് അതിര്ത്തിയില് നിന്നും മോഷ്ടാക്കള് കടത്തിയിരുന്നു. കവര്ച്ച ചെയ്ത ഫോണുകളുമായി രണ്ടുവാഹനങ്ങളില് ആഗ്രയിലേക്ക് പോകുമ്ബോള് റായ്പുര ജാട്ട് അണ്ടര്പാസിന് സമീപത്തു വച്ചാണ് ഇവരെ പോലീസ് തടഞ്ഞത്. രഹസ്യവിവരത്തിന്റെ അടിസ്ഥാനത്തിലാണ് അന്വേഷണസംഘം പരിശോധന നടത്തിയത്. മഥുര സ്വദേശിയായ ആമിര് ഖാന്, ഹരിയാനയിലെ നുഹ് ജില്ലയില് നിന്നുള്ള ഷാഹിദ്, അസറുദ്ദീന്, സമീര്, അജ്മല് എന്നിവരാണ് കേസിലെ പ്രതികള്.നേരത്തെ, എട്ട് പ്രതികളില് നിന്നായി 11,30,000 രൂപ വിലമതിക്കുന്ന 113 മൊബൈല് ഫോണുകള് പോലീസ് കണ്ടെടുത്തിരുന്നു. The post രഹസ്യ വിവരം മൊബൈലില് നിന്നെത്തി യുപിയില് 1.5 കോടി രൂപയുടെ മൊബൈല് ഫോണുകളുമായി മോഷ്ടാക്കള് പിടിയില് appeared first on RashtraDeepika.